gentaiscool/nusaparagraph_topic huggingface dataset:
Pausahaan asal Jepang ngawanohkeun bantal lembut nu diklaim bisa "napas". Disebut kitu teh sabab bantal pinter nu mibogaan ngaran Fufuly ieu bisa ngirim getaran atawa sora halus nu bisa mantuan nenangkeun pengguna. Gelombang sora atawa getaran nu dikirimkeun Fufuly ieu tuluy diklaim mirip siga jelema nu keur napas. Pengguna bisa ngeukeupan atawa mangku Fufuly jeung ngarasakeun sora atawa getaran halus nu dihasilkeun batal eta, jang sakadar nenangkeun diri sorangan atawa ngaleungitkeun stress. Sacara fitur, Fufuly mibogaan tilu mode nu bisa diluyukeun jeung kabutuhan pengguna. Fitur ieu bisa diaktifkeun ngaliwatan bantal sacara langsung, ngaliwatan tombol-tombol nu aya dina bantal, teu ngagunakeun aplikasi.

Topic: technology
Idul Adha mangrupakeun salah sahiji poean umat Islam. Hal eta ku sabab Idul Adha mibogaan loba makna jeung tujuan nu kudu dijadikeun conto. Tujuan ayana Idul Adha nyaeta mieling peristiwa kurban. Sajarah Idul Adha mimitina pas Nabi Ibrohim sadia ngorbankeun anakna Ismail sebagai wujud kataatan ka Allah. Detik terakhir saacan Ibrohim ngaikhlaskeun anakna, Allah ngaganti Ismail ku hiji domba. Idul Adha oge ngarayakeun rengsena ibadah haji. Haji mangrupakeun ibadah nu ngabutuhkeun kamampuan materi jeung fisik, ku sabab kitu dibutuhkeun pengorbanan jeung kapatuhan nu luar biasa ka Allah SWT. Intina perayaan Idul Adha teh nyaeta jang ngadeukeutkeun urang ka Allah SWT, ku wujud kataatan jeung ngajalankeun parentahna dina haji jeung kurban.

Topic: religion
Kamera teh jadi salah sahiji kabutuhan anu penting pisan dina minuhan aspek fotografi jeung videografi. Saking ku ningkatna kabutuhan akan kamera, jadi loba perkembangan dina rupa kamera nu disasuaikeun jeung kabutuhan. Nu kahiji nyaeta kamera 360 derajat, nu biasa digunakeun jang videografi atawa fofotoan pamandangan anu endah sabab bisa ngarekam ti sagala sisi, biasana sok dipake traveler atawa hiker. Nu kadua nyaeta kamera underwater, anu biasana dipake jang ngambil gambar atawa video dina jero cai. Biasana sok dipake para penyelam. Nu katilu nyaeta kamera action nu bersahabat pisan jeung para petualang sabab bisa dibawa dina sagala kondisi jeung kagiatan outdoor.

Topic: technology
Abah Asep Nugraha mangrupakeun hiji diantara sakian loba tokoh masyarakat adat di Jawa Barat, nu meunang penghargaan ti Kemendikbud. Anjeunna mangrupikeun pupuhu adat Sirnaresmi, Sukabumi. Desa Sirnaresmi kaasup kana Kasepuhan Banten Kidul nu tos aya di abad ka-6. Abah Asep Nughara mangrupikeun generasi ka sapuluh nu ngajaga kampung adat ieu dugi ka wabah covid-19. Aturan adat nu dipegang teguh ku anjeunna terus diterapkeun keneh di kampung adat ieu nyaeta dina hal tani. Jadi masyarakat adat dilarang pisan ngajual hasil tani na, tapi disimpen dina leuit jang bekel sataun kahareup. Binih pare nu dipelakna oge kudu varietas lokal, teu meunang nu sejen.

Topic: culture & heritage
Generasi milenial nyaeta generasi anu keur loba ngadominasi jaman ayeuna, jaman katerbukaan, jaman dimana informasi bisa leuwih tereh nyebar ngucur siga cai, jaman anu dinamis pisan jaman anu dimana parubahan gancang pisan. Parubahan ieu oge mawa dampak ka pola pikir manusa na. Generasi milenial anu ayeuna ngadominasi boga pamikiran pamikiran anu geus berobah ti generasi samemeh na teu ngan pamikiran anu berobah tapi loba deui diantara na  gaya hirup, tren, kumaha cara ngatur kauangan, napi ka karir jeung pagawean. Alesanana, loba generasi milenial  mimiti hoream ngamimitian karirna ku gawe di kantoran nyarta, maranehna boga pamikiran anu kreatif, dimana kreatif teh teu bisa di gawe dina kaayaan terikat ku paraturan paraturan kantoran pada umumna, jadi aranjeunna langkung mikaresep resep gawe wirausaha anu leuwih bebas.

Topic: business
Waktu mimiti indit ka alun-alun Bandung, Asmi katarik ku beus warna-warni nu ngaliwat sapanjang Jalan Asia Afrika. Karunya harita kahayang naek beus Bandros teu kacumponan. Kusabab urang henteu terang halte beus Bandros waktos éta. Alhamdulillah, dina nganjang ieu kahayang Asmi kacumponan. Jeung tetela lokasi halte beus bandros deukeut ka Masjid Agung Bandung. Saparantosna ti stasion Bandung naek angkot (hilap nomer sabaraha, mung terang hejo) nuju ka alun-alun kota Bandung. Sabot turun di alun-alun, tétéla éta tempat eureun beus Bandros. Ningali deretan beus warna-warni ngajajar di halte, Azka langsung menta naek kana beus wisata ieu. Kusabab geus beurang, antrian geus rada oray. Heueuh, sabab beuki loba nu ngantri naek beus Bandros diuk di sabudeureun halte. Sistem meuli tiket tétéla sanggeus urang / panumpang keur diuk geulis dina beus. Kulantaran henteuna aya antrian anu jelas, mun naek beus Bandros mindeng aya paparibut, ih teu ngarantri naek, kudunamah éra ku meri.

Topic: leisures
Upacara piodalan nyaeta salah sahiji upacara kaagamaan umat Hindu di Bali. Upacara piodalan nyaeta raraga ngingetan hari lahir pura atawa tempat ibadah suci. Upacara ieu dilaksanakeun sataun sakali. Samemeh upacara piodalan, umat Hindu gotong royong jang nyieun penjor, tenda upacara, jeung beberesih di sakitaran tempat ibadah, teu poho oge nyiapkeun sasajen tina bungbuahan jeung bunga. Pas hari upacara piodalan, mimiti dilaksanakeunna nyaeta beberesih niskala di sadaya bangunan tempat ibadah, tos kitu nembe dlaksanakeun sembahyang ngangge media buah jeung bunga. Beres sembahyang, diakhiri ku mercikkeun tirta atawa air suci jang pembersihan buana alit. Mun atos sembahyang eta, nembe dinyatakeun yen upacara tos beres. Tuluy kantun maka bersama sadaya umat Hindu kangge mempererat hubungan silaturahmina.

Topic: religion
Mayoritas pagawé di Indonésia leuwih milih gawé ti kantor/WFO sanggeus pandémik Covid-19 réngsé. Ieu dumasar kana hasil survéy Jakpat anu judulna Preferensi Tempat Kerja Pasca Pandémik - Laporan Survei JAKPAT 2022. Hasil survéy kapanggih yén saloba 44% réspondén leuwih milih WFO pascapandémik. Responden anu milih WFO lolobana asalna ti generasi X jeung réspondén anu digawé di BUMN jeung pausahaan swasta nasional. Modél gawé WFO ogé dipilih ku réspondén anu milarian interaksi sosial sareng parantos janten pagawé full-time. Tina réspondén anu milih WFO, seuseueurna aranjeunna nganggap yén damel di kantor langkung efektif tibatan modél padamelan sanés sareng panginten WFO ngagampangkeun komunikasi sareng koordinasi.

Topic: business
Indonesia mangrupakeun nagara nu mibogaan penduduk muslim paling gede di dunia. Jadi moal heran lamun jumlah tempat ibadahna umat muslim atawa masigit kaitung loba di Indonesia mah. Dumasar kana data Kementrian Agama (Kemenag), Indonesia mibogaan total 290.161 masigit per bulan Mei 2022 nu disebar di 34 provinsi. Jawa Barat jadi provinsi nu mibogaan masigit paling loba, nyaeta nepikeun ka 59.243 masigit. Tuluy Jawa Tengah jeung Jawa Timur nu mibogaan masigit jumlahna 50.691 jeung 49.869 masigit. Tuluy Sulawesi Selatan mibogaan 14.410 masigit, Lampung 12.052 masigit, Sumatera Utara 10.626 masigit, jeung Sumatera Selatan 9.381 masigit. Bali jadi provinsi nu boga masigit paling saeutik nyaeta ngan saukur 250 masigit.

Topic: religion
Daril teh boga warteg di salah sahiji kampung di Batujajar, unggal poe manehna muka jam 6 tutupna jam 5. Salian ti boga warteg, Daril oge anu masakna. Menu masakan di warteg Daril sarua kawas warteg nu sejenna, aya endog balado, tumis kangkung, oseng kacang panjang, tempe orek, sayur tahu, terong balado, kentang balado, jeung nu sejenna sabangsaning lauk-laukan siga pindang, hayam. Daril dibantuan ku Bayu anu tugasna balanja ka pasar jang pasakeun di wartegna. Biasana ka pasar mangkatna jam 1 atau 2 peuting, jadi bahan nu diolah teh dadakan jeung seger. Jadi Daril aya waktu masak ti jam 4 nepi jam 6.

Topic: food & beverages
Mangpaat kawirausahaana anu sanesna nyaeta urang tiasa gaduh usaha anu sasuai jeung bidang anu dipikaresep. Lamun urang gawe dina hal anu dipikaresep, pasti dina ngajalankeunna oge bakal atoh. Urang tiasa ngalakukeun hal anu urang resep sabari meunang panghasilan. Contona lamun urang gaduh karesep ngarias wajah, urang tiasa ngajadikeun eta janten wirausaha ku ngadamel bisnis rias panganten atawa wisuda. Janten urang tetep tiasa ngalakukeun hal anu urang resep sabari ngajadikeun eta sumber panghasilan urang kanggo minuhan pangabutuh sapopoe. Apal kana hal-hal anu keur usum di jaman ayeuna oge mangrupakeun salah sahiji kauntungan jeung mangpaat wirausaha lantaran lamun urang hoyong bisnisna laku, uran kedah ngical barang anu dibutuhkeun jeung dipikahoyong ku pasar.

Topic: business
Saméméh jadi Taman Sri Baduga, ieu taman téh mangrupa situ buleud gedé nu disebut Situ Buleud. Asal muasal Situ Buleud aya patalina jeung kajadian pindahna ibukota Kabupatén Karawang ti Wanayasa ka Sindangkasih, saluyu jeung pangwangunan infrastruktur Kota Purwakarta dina tahap awal. Situ Buleud dijieun dumasar kana pamanggih Bupati R.A. Suriawinata. Pabrikna lumangsung antara 1830 - pertengahan 1831. Situ Buleud dijieun dua tujuan jeung kagunaan. Kahiji, sabagé sumber cai pikeun kapentingan Pamaréntah jeung masarakat Kota Purwakarta. Cai ti dinya, antara séjén dipaké pikeun ibadah jeung kagiatan séjénna di Masjidil Haram. Kadua minangka tempat rékréasi. Pikeun kapentingan kadua gunana atawa tujuanana, di tengah-tengahna diwangun wangunan tradisional saperti gazebo (wangunan tanpa tembok) pikeun tempat peristirahatan (pairgrahan). Babaraha taun na tuakng situ buleud teu ka urus loba bagian dina bangunana anu ruksak nepi ka Dd tahun 2018 bupati purwakarta keur itu pa dedi mulyadi mugar situ buleud, situ bukeud di alusan di tata deui di pelakan tutuwuhan jeung ngayakeun air mancur, ti dinya kakara purwakarta bisa leuwih di kenal deui. 

Topic: leisures
Bandros nyaéta beus wisata anu dipidangkeun ku Pamaréntah Kota Bandung, hususna pikeun wisatawan anu hayang leuwih kenal jeung Kota Kembang. Beus Bandros parantos beroperasi langkung ti tilu taun ti mimiti diluncurkeun tanggal 18 Pebruari 2018. Beus wisata ieu ngalayanan wisatawan anu rék ngurilingan Kota Kembang bari mikanyaho carita jeung sajarah sababaraha lokasi di Kota Bandung. Saméméhna beus Bandros nyaéta beus dua tingkat. Tapi pikeun kasalametan panumpang, ayeuna beus unik ieu sareng warna anu béda ngan ukur ngagaduhan hiji lantai. Beus Bandros masih beroperasi dugi ka ayeuna. Nu matak, panumpang Bandros lain ukur wisatawan ti luar kota Bandung atawa Jawa Barat, tapi ogé warga Kota Bandung sorangan.

Topic: leisures
Salah sahiji olahraga nu babari dilakukeun jeung cocok jang pemula nyaeta jumping jack. Jumping jack teh olahraga nu dilakukeun teu make alat, jadi bisa dimana wae jeung bisa iraha wae dilakukeunna. Jumping jack teh disebut oge lompat bintang. Cara ngalakukeunna nyaeta ku rentangkeun tangan, renggangkeun sampean, tuluy luncat bari rapetkeun telapak tangan diluhur, tuluy tangan dirapetkeun kana pingping sisina. Terus we lakukeun gerakan eta sing rutin, saseri na teh alusna dalapan itungan. Sakali maen jumping jack teh alusna mah minimal opat seri jang pamula mah. Ieu olahraga alus pisan jang kasehatan jantung jeung otot nu aya dina awak urang supaya teu tegang.

Topic: sports
Lembur mamah kuring di tasik teh meni enakeun pisan, lokasi na emang jauh ti kota tempat pangdeukeut na nyaeta pasar rajapolah. Eweh indomart atawa Alfamart diditu jadi mun jajan ngan bisa ka warung leutik. Jajanan ge ti tasik mah asa murah keneh jaman ayeuna masih aya jajaneun nu harga na saukur lima ratus. Di lembur mama kuring teu pati rame jelema ari geus isa pasti sepi dimana mana , lokasi na masih keneh di kurilingan ku sawah jeung kebo. Bakat ku kitu na matak udara di lembur bersih seger keneh eweh polusi. Isuk jam 7 ge diditu mah tiris keneh. 

Topic: leisures
Millennium Hotel Sirih Jakarta, cukup nyaman jeung posisina kaliwatan ku transportasi umum. Lobi na gede, kamarna lega, kamar mandina beresih jeung aya bathtub an. Fasilitas umumna aya kolam renang, gym, jeung aya oge gereja jang ibadah umat nasrani. Lobi na ge gede, aya tempat jang nungguan check in, ngan hanjakalna basa eta check in na telat, nu kuduna jam 1 geus check in, ieu can dibere wae, alesanna keur diberesihan keneh. Jadi mimiti asup kamar teh jam 2:30 an, rada lila nungguan di lobi na. Untungna di lobi aya hiburan piano, jeung nyaman lobi na jadi teu bosen.  Sarapanna biasa wae euweuh nu spesial, teu loba oge pilihanna. Pas check out urang rada telat check out na nu kuduna jam 12, urang check out jam 1:30. Untungna diijinan jadi teu kudu mayar leuwih. 

Topic: leisures
Kumaha Mayar Jak Lingko Ngagunakeun E-Money, Leuwih Praktis
Kumaha Mayar Jak Lingko Maké E-Money, Langkung Praktis Kumaha Mayar Jak Lingko Maké E-Money, Langkung Praktis, Unsplash: Adismara Putri Pradiri
Ieu mangrupikeun cara praktis pikeun mayar Jak Lingko nganggo e-money anu kedah dipikanyaho warga Jabodetabek.
Cara mayar angkutan umum Jak Lingko gampang pisan, mimitina nyiapkeun kartu duit éléktronik. Pastikeun mawa kartu duit éléktronik, duanana dikaluarkeun ku Jak Lingko sarta bank anu gawé bareng jeung Jak Lingko.
Kartu éléktronik anu tiasa dianggo diantarana e-money ti Bank Mandiri, Brizzi ti Bank BRI, Flazz ti Bank BCA, TapCash ti Bank BNI, JakCard ti Bank DKI, jeung Jak Lingko.
Teras sadayana anu anjeun kedah laksanakeun nyaéta ngetok artos éléktronik anjeun dina mesin ngetok anu sayogi dina angkutan umum. Ngetok Duit Éléktronik anjeun dina mesin ngetok anu sayogi dina angkutan umum. Ngalakukeun ngetok ieu dua kali.
  Ngetok dilakukeun nalika asup sareng sakali deui nalika kaluar tina beus. Cirian nalika anjeun lebet atanapi ti daérah mana anjeun angkat sareng ti mana anjeun turun supados anjeun terang sabaraha biaya perjalanan anjeun.

Topic: slice of life
Nalika kuring ngadamel kueh kuring bungah pisan sabab éta pertama kali kuring ngadamel kuéh. bagean  kuring mawa dulang, mamat mawa saringan jeung piring jeung si dono mawa sendok jeung saputangan jeung tugasna dono nyaeta ngukul kueh nepi ka rata. Kuring salawasna tetep bersih basa nyobaan masak, dilanjut kuring nyaring biskuit. Saterusna lamun geus rengse disaring dicampurkeun jeung susu coklat. kuring ngenaheun pisan ker etateh, sareng kuring ngaraosan jajanan dina grup sejen oge nyaeta kue jeung bronies bentuk kembang. Sanggeus bérés dahar eta kuéh tétéla ngeunah pisan. Kueh kuring dibawa ka imah pikeun dibikeun ka adi jeung indung kuring. Sabot kuring datang, jajan langsung dibikeun ka adi jeung indung kuring.

Topic: food & beverages
Cara naek Busway Transjakarta. Lengkah awalna urang kudu nentukeun heula tujuan jeung halteu keberangkatanna, biasana sok aya dina websitena. Kadua sipakeun ongkos jeung mayarna, nyeta make e-money, anu bisa dieusian heula di loket Transjakarta anu minimal ngeusianna Rp 20.000,-. Teras urang nungguan di halteuna, pastikeun deui yen urang aya di halteu nu bener ameh teu kudu balik deui. Lamun Busway Transjakartana geu dateng, urang kudu antri asup ka jerona. Lamun geus di jero, urang kudu ngikut kana tata tertib nu aya dina jeo Busway. Baheula mah mayar ongkosna make uang kertas keneh, ayeuna mah geus nerpakeun uang elektronik salaku ongkos pembayaranna. 

Topic: slice of life
Teknologi ayeuna perkembangan na gancang pisan, uanggal poe unggal detik babari pisan ngarubah bener bener dinamis parubahanna. Urang salaku manusa ayeuna kudu pisan bisa buru buru nyasuaikeun diri jeung teknologilamun henteu urang bakal tinggaleun, saeutik weh urang elat urang bisa katinggaleun loba perubahan parubahan dina teknologi anu aya. Contohna wae dina ngagunakeun ponsel hanphone jaman baheula urang teu saeutik oge kapikiran bakal bisa kos kieu, bisa ngahubungan jeung ningali langsung jelema anu jauh liwat teknologi anu ngarana video call, ayeuna oge urang bisa babari pisan menangkeun informasi naon wae di beulahan dunia mana wae gancang liwat ponsel handphone ieu teh teu pisan kabayang bakal kajadian keur baheula mah.

Topic: technology
Ngatur piduiteun oge jadi poin penting nu kudu dijalankeun ku perusahaan. Di mana ku ngalakukeun manajemen piduiteun bisa nyegah kajadian rugi. Lamun perusahaan urang geus ngalaman karugian, kudu merhatikeun proses manajemen piduiteun perusahaan urang, naha geus jalan mulus atawa acan. Sedengkeun mun acan, tangtuna urang kudu ngomean manajemen piduiteun perusahaan urang geura-geura, ngameh kondisi piduiteun perusahaan bisa mulus deui jeung teu ngalaman karugian. Bisa oge ngarobah tina sistem bisnis, sasaran, lokasi usaha, jeung strategi pemasaran. Di mana hal ieu kudu bisa luyu jeung hasil evaluasi bisnis urang ngameh penyebab karugian bisa manggih hiji solusi anu tepat. Ku sabab kitu dipiharep moal deui kajadian rugi deui kahareupna.

Topic: business
Pertandingan olahraga kasresep urang indonesia ku ges kasohor nyeta badminton, hampir sakabeh masarakat indonesia resep badminton, acara nu ges oba di tunggu tunggu nepi ka di siarkeun kana tv jeung rame nu nontona. Lamun aya badminton tina tv pasti oge bisa trending di social media, eta ku sabab loba na fans badminton oge anu aktif di social media. Loba oge para atlet badminton idola masarakat indonesia saperti jonathan chrisy, kevin sanjaya, antony sini suka ginting jeung sajabana. Masarakat jadi ngaidolakeun atletna siga artis ku bakat kacintaan na ka olahraag badminton. Olahraga badminton jadi karesep kusabab loba mawa medali emas ti jaman baheula.

Topic: sports
Mun nuju di kostan mah abdi teh sok masak sangu nyalira dina mejikom. Tapi mun nuju hoream mah sok meser we sangu jeung dengeunna na warteg. Mun keur purun mah, isuk-isuk beres sholat subuh teh sok langsung ngisikan beas tuluy nyetrekeun mejikom. Geus dicolokeun mah tuluy we baranggawe nu sejen, biasana ngerjakeun tugas kuliah. Mun sanguna geus asak, nembe we meser deungeunna ka warteg. Biasana sakali nyangu teh ngan satengah gelas, bisa jang emam pagi jeung sore. Mun siang mah tara biasa makan sabab sok meuli jajanan nu sejen we jang ngabaturan ngerjakeun tugas. Lumayan tiasa ngahemat pangaluaran jeung bekel.

Topic: technology
Pagawe kantor nyaeta individu anu ngalaksanakeun pagawean profesional, manajerial, atanapi administrasi anu dilaksanakeun di kantor atanapi setting administrasi sanes. Padamel kantor biasana ngalakukeun padamelan anu aya hubunganana sareng akademisi, manajemen bisnis, perbankan, pamasaran, teknologi informasi, sareng sajabana. Benten jeung pagawe biasa atawa kuli anu biasana gawe di pabrik atawa sawah. Pagawe kantor condong boga gaji leuwih luhur batan kuli. Pagawe kantor biasana mibanda tingkat pendidikan anu luhur, sangkan meunang pagawean anu leuwih nyaman jeung fasilitas anu leuwih nyukupan. Upami gawe kantoran teh aya biasana aya babaraha jabatan nu gaduh beban gawenana masing-masing. Makin luhur jabatanna makin gede oge gajina. tur tunjangan-tunjanganna.

Topic: business
Ngauwat bumi mangrupakeun salah sahiji upacara adat nu sok diayakeun ku unggal desa atawa wilayah kacamatan. Ngaruwat bumi dilaksanakeunna dina bulan tertentu, biasana bulan September atawa Oktober. Ngauwat bumi dilaksanakeun dina raraga wujud rasa syukur atas hasil bumi nu ngalimpah, pelestarian budaya lokal, jeung pemanjatan syukur ka para karuhun urang. Acara ngaruwat bumi biasana diayakeun ku arak-arakan jampana ti unggal dusun nu ngarepresentasikeun hasil tani dusun eta. Tuluy oge mun peutingna sok diayakeun wayang golek di aula bale desa sabagai bentuk pelestarian adat jeung budaya. Di unggal gang nu kaliwatan japana oge kudu dipasangan gapura nu digantungan ku rupa-rupa hasil tani. Tah eta hasil tani nu digantungkeun teh meunang dicokot mun jampana geus liwat, atawa acara pemanjatan doa ka karuhun geus dilaksanakeun.

Topic: culture & heritage
Saha anu henteu terang Candy Crush Saga Game? Pasti pamaké heubeul tina platform Facebook geus maénkeun éta. Kaulinan ieu dirilis pikeun Facebook dina 12 April 2012 sarta dirilis deui pikeun smartphone dina 14. Nopember 2012. Kaulinan ieu ampir dicoo ku ampir sakabéh penjuru dunya anu ngagunakeun Facebook dina waktu éta. Nepi ka ayeuna ieu permainan masih eksis jeung loba keneh nu maenkeun. Games ieu geus diunduh ku leuwih ti 10 juta pamaké. Kaulinan ieu beuki loba popularitas sarta ngajadikeun pamaén gampang ngakses eta. Urang mimiti maén game ieu, kuring ngamimitian pikeun senang-senang sareng tungtungna janten pengkuh sabab kuring panasaran tiasa ngalengkepan unggal tingkat.

Topic: technology
Salah sahiji olahraga ekstrem nu loba diminati ku masyarakat, khususna nu resep kana tantangan nyaeta bungee jumping. Olahraga ieu mangrupakeun olahraga ekstrem sabab loncatan na dilakukeun ti katinggian sababaraha puluh meter. Biasana dilakukeun ti jembatan nu lega jeung memadai. Olahraga ieu teh kudu didampingi ku nu tos professional supaya ngaminimalisir tingkat kacilakaan. Malahan mah olahraga ieu jadi salah sahiji wahana wisata ekstrem nu aya di sababaraha tempat, misalna di Bandung nyaeta daerah jembatan Rajamandala atawa di Pantai Seminyak, Bali. Jadi, pengunjung teh bakal dipakean alat safety tuluy diloncatkeun ti jembatan ka handap bari dikaitan pinggangna ku tali. Mun tos nepi ka handap mah sok aya nu nyusulan make parahu karet supaya bisa ngadarat.

Topic: sports
Lantaran zodiakna sarua Leo, jadina mun keur pasea teh sok silih tembal embung aya nu ngelehan. Jeung waktu baikanna deui teh cenderung leuwih lila. Bisa nepikeun ka 3 poe. Tapi sanajan kitu, di antara arurang embung aya nu megatkeun hubungan. Mun keur pasea, biasana sok silih nenangkeun heula pikiran, lantaran mun parea-rea omong bisa leuwih parah, dinu masalah nu leutik bisa jadi leuwih gede. Tiap jelema mibogaan treat ka pasangan mun keur parasea, tangtuna urang jeung kabogoh oge kitu. Bisa mere hadiah leuleutikan itung-itung menta hampura, atawa bisa oge diajak momotoran duaan, ulin duaan, ieu ge jadi salah sahiji cara ngameh gancang baikan.

Topic: slice of life
Ayeuna, rupa-rupa kagiatan parantos ngalih kana sistem online. Salah sahiji kagiatan anu dilaksanakeun sacara online nyaéta prosés diajar-ngajar. Ku kawijakan ieu, guru jeung murid diajak ngagunakeun komputer atawa gadget pikeun ngalaksanakeun kagiatan diajar jarak jauh. Tapi dina kanyataanana, ngalaksanakeun pangajaran sareng diajar ngaliwatan sistem online ieu henteu segampang anu dibayangkeun. Hal ieu lantaran teu sakabéh siswa miboga fasilitas komputer atawa gadget ti kolotna. Baheula, carita viral gadis leutik ti kulawarga underprivileged daék megatkeun bank na keur meuli smartphone. Carita ieu dibagikeun ku tukang toko anu damel di toko éléktronik di Thailand. Kanyahokeun yén budak teh peryogi telepon sélulér supados tiasa gabung sareng réréncangan jang tiasa ngiringan diajar online

Topic: technology
Kumaha pemula anjeunna, naon wates anggaran na, naha anjeunna paduli / paduli ngeunaan perawatan kaméra, sabaraha anjeunna hoyong diajar, jsb Kuring nganggap pemula boga cukup anggaran, bisa ngurus kaméra, sarta hayang diajar ti nol ka sahenteuna cukup. Tapi rookie ieu rookie nyata. Dina harti nu teu nyaho naon segitiga fotografi, depth of field, shutter speed, komo cara masang kartu SD. Lajeng kaméra anu kuring nyarankeun nyaéta Pocket Camera. Kabetot dina merek atanapi fitur naon anu dipikaresep ku anjeunna. Ti dieu, pamula diajar fitur dasar kaméra, pangropéa kaméra, naon bédana antara zum optik sareng zum digital, sareng diajar aturan komposisi sapertilu.

Topic: technology
Sacara umum, film horor dipikaresep ku panongton sabab bakal nimbulkeun sensasi (sieun, tegang jeung sajabana). Aya analisa anu nyatakeun ieu kusabab film horor tiasa ningkatkeun adrenalin, dopamin sareng hormon sanésna sahingga nyiptakeun sensasi anu henteu dicandak dina kahirupan sapopoe. Nanging, sacara umum, film horor dipikaresep ku sabab: Penggemar film horor ganas (gore) biasana jalma anu milarian sensasi anu luhur sareng sacara teu sadar mangrupikeun karakter anu tingkat empati sosial anu handap sareng sering ngaidentifikasi dirina salaku karakter palaku anu ngadominasi. korban. Peminat film horor misterius (thrillers) umumna jalma anu milarian sensasi anu luhur kalayan tingkat empati sosial anu luhur sareng resep patarosan anu ngabengkokkeun otak sareng sering ngaidentipikasi dirina sareng korban anu hoyong kaluar tina masalah anu disanghareupan. Kalayan sensasi ieu, film horor bakal janten genre anu bakal salawasna aya. Sarua jeung ayana wahana roller coaster di ampir sakabéh taman tema.

Topic: leisures
Mun akhir taun, kuring biasana nempo nu raramean nyambut taun baru di luar imah. Tah, kabeneran taun baru 2021 mah kuring indit ka tangga sarebu nu ayana di Gunung Manglayang. Kuring indit jam salapan peuting ti kostan. Kuring indit jeung babaturan lobaan make motor. Kabeneran pisan di tangga sarebu keur aya tiket gratis spesial malam taun baru hungkul. Di jalan kuring meuli heula kebab jang ngaganjel beuteung. Tuluy langsung indit deui nuluykeun perjalanan. Tah, jam sapuluh kuring nepi ka tangga sarebu. Diditu geus rame pisan, parkiran ge geus hampir pinuh, tapi untungna mahi keneh. Geus parkir, kuring tuluy naek tangga nepi ka luhur. Di pang luhurna, kuring nongkrong di warung meuli indomie. Kuring dahar indomie bari ningalikeun pamandangan lampu-lampu kota nuu dihias ku burinyay kembang api. Kabeh wilayah bandung timur katingali ti tempat ieu. Beres raramean taun baruna, kuring jeung babaturan lanjut balik deui ka kostan sakira jam hijian.

Topic: leisures
Ngolah kadaharan ti laut mangrupakeun cara nu sae pikeun ngarasakeun rupa-rupa kadaharan ti laut, kayaning lauk, udang jeung kerang. Aya rupa-rupa cara pikeun ngolah kadaharan ti laut, gumantung kana jenis kadaharan ti laut anu bakal diolah jeung rasa masing-masing. Hiji cara populer pikeun ngolah kadaharan ti laut nyaeta ku dibakar. Urang bisa ngagoreng lauk atawa udang ku tipung panir, atawa grill dina batu bara panas. Sajaba ti eta, kadaharan ti laut oge bisa diolah ku cara ngolah nganggo bungbu anu urang resep. Poe ieu, Ambu rek masak sababarah rupa seafood kayaning udang, kerapu, jeung kerang. Kusabab eta, Ambu tos angkat ka pasar induk ti subuh keneh sangkan tiasa diolah wengina. Ambu kacida resep nuang seafood.

Topic: food & beverages
Upami anjeun ngamimitian bisnis anjeun nyalira dina Séptémber 2019, sateuacanna anjeun parantos jualan salami 10 taun. Sarta sababaraha kali babarengan jeung babaturan anu geus boga usaha tapi teu kungsi lila. Salawasna kandaraan. Ayeuna kuring boga warung kopi leutik di kacamatan. Tangerang. Henteu ageung tapi cekap pikeun ngabiayaan kulawarga urang. Hehe sareng aya sakedik online pikeun sisi. métode nyaéta:
1. Lamun usaha keur ngajalankeun, néangan panghasilan anyar pikeun nambahkeun eta. Kalayan catetan yén anjeun tiasa ngadamel sadayana, leres. Sanaos anjeun tiasa mayar jalma pikeun ngurus éta, éta tetep kedah dikontrol. Teu aya anu paduli ngeunaan artos anjeun tibatan anjeun.
2. Lamun loba jalma nu niru usaha kuring, kuring néangan usaha séjén, jeung saterusna, nah kitu tips na.

Topic: business
Peran jeung keterlibatan tokoh adat dina pulitik teh lain hal anu anyar dina sistim pulitik di nagara Indonesia, buktina dina jaman Orde Baru, peran tokoh adat geus diintegrasikeun kana struktur pulitik formal partey-partey pulitik nu tangtu, pikeun ngamobilisasi jeung ngabentuk partisipasi pulitik dina pamilihan umum (pemilu). Pamingpin atawa tokoh adat nyaeta jalma anu boga kaleuwihan jeung kaahlian, hususna kaleuwihan jeung kaahlian di hiji daéeah pikeun mingpin masarakat adat dina mere aturan anu patali jeung kahirupan, sapertos upacara adat jeung oge ritual kaagamaan anu dipercaya ku masarakat sacara turun-tumurun.  Di masarakat Sabu Raijua, pamingpin adat Jingitiu nyaeta individu atawa kelompok anu boga peran dina ngatur, ngabina, jeung ngarahkeun laku lampah masarakat sangkan laku lampah luyu jeung norma adat anu lumaku, hal ieu mangrupa tradisi turun-tumurun.

Topic: culture & heritage
Buah stroberi mangrupikeun buah anu kaya ku mangpaat keur kasehatan awak urang. Salian ti rasana anu amis sareng seger, stroberi oge ngandung seueur vitamin C anu tiasa ngabantosan ngajaga imunitas awak. Vitamin C mangrupikeun gizi anu penting pisan pikeun awak urang, khususna dina usum tiis atanapi ngajaga sangkan teu katular ku pandemi. Stroberi oge ngandung antioksidan anu tiasa ngajaga awak tina serangan radikal bebas. Salian ti eta, stroberi jadi salah sahiji buah anu bisa diolah jadi rupa-rupa kadaharan. Bisa dijus, di olah janten sele atawa smoothies. Ku kituna, hayu urang sami-sami ngajaga kasehatan liwat hal-hal anu bisa dilakukeun sapopoe, contohna ku nuang stroberi.

Topic: food & beverages
Cara ngalacak perangkat iPhone ngagunakeun fitur Find My. Misalna salah sahiji iPhone nu geus kahubung jeung Apple ID leungit, pengguna bisa langsung ngalacakna ngaliwatan aplikasi Find My. Carana buka aplikasi Find My nu aya dina iPhone. Tuluy lokasi kabeh perangkat Apple milik pengguna bakal muncul dina peta Find My. Di peta eta, pengguna bisa ninggali perangkat Apple manehna nu leungit. Mulai ti iOS 15, lamun perangkat ieu dina kondisi online, mun pindah lokasi bisa dipantau sacara langsung. Lamun offline, Find My bakal nampilkeun lokasi terakhir perangkat eta ti mimiti nyambung jeung internet. Pas iPhone nu leungit katinggali aya di sabudureun, pengguna bisa nyorakeun nada dering dina perangkat eta ngaliwatan Find My.

Topic: technology
Kaulinan favorit Jaka nyaéta kaulinan balapan. Ampir unggal poé Jaka sok maenkeun kaulinan balap dina hapé manehna. Mindeng manéhna ogé ulin babarengan jeung babaturanana. Waktu harita, Jaka can sadar kana balukar goréng tina maen game, sanajan sababaraha kali panon Jaka peurih jeung beureum lantaran geus lila teuing hareupeun hapé. Hiji poé indungna mawa si Jaka pikeun dipariksa panonna, da pasti panonna Jaka capé alatan pancaran sinar hapé. Saatos kajadian éta, manehna sadar éfék négatif maén dina telepon sélulér pikeun lami teuing. Anjeunna ogé ngantunkeun telepon sélulérna sareng indungna, sareng ngan ukur maén kaulinan karesepna nalika anjeunna parantos ngalaksanakeun tugas sakola.

Topic: technology
Teko listrik mangrupakeun alat bentukna teko nu bisa ngagolakeun cai ku ngagunakeun daya listrik. Alat elektronik ieu jadi salah sahiji alat nu wajib boga. Tapi saacan meuli, kudu apal naon wae nu kudu diperhatikeunna. Nu kahiji pastina kudu merhatikeun kapasitas teko listrik, sabab teko listrik boga kapasitas nu beda, biasana ti 1 leter nepikeun ka 2 leter. Nu kadua kudu apal material teko listrik. Sanajan alat manaskeun ieu aman jang digunakeun, tapi mun bahanna plastik sabenerna rada bahaya tibatan nu ngagunakeun bahan stainless steel. Nu terakhir kudu merhatikeun waktu jang ngagolakeunna, ieu oge kudu diperhatikeun soalna lolobana mah ngabutuhkeun waktu 3-4 menit jang ngagolakeun cai. Lamun leuwih gancang tanguna leuwih alus deui.

Topic: technology
Seueur masarakat nu percanteun upami minuman daun jambu batu teh tiasa dijadikeun inuman nu boga khasiat ngubaran batuk. Leres atawa heunteu na can tiasa disimpulkeun kusabab can aya uji nu ngabuktikeun perkawis eta. Nanging ubar-ubaran alami sapertos herbal mah saleresna leuwih aman upami didahar jeung ngubaran panyawat dibandingkeun ubar-ubar nu diical ku produsen di apotek kusabab ubar eta teh seueur na dijieun ti na bahan kimia sintetik. Seueur oge inuman-inuman herbal salian ti daun jambu batu nu tos ka uji kaefektifanna contona nyaeta godokan jahe beureum. Upami tos inum godokan jahe beureum teh tikoro langsung haneut tur dahak-dahak langsung encer janteun batuk teh jadi cageur.

Topic: food & beverages
Kacang sukro mangrupikeun jajanan anu populer ti jaman baheula. Sukro teh di jieun na tina kacang tanah anu ges  di goreng terus di bungkus ku adonan tarigu. Saeengeus na di bentuk hiji hiji tuluy di goreng sing lila sangkan garing. Rasana anu gurih sareng nikmat janten jajanan andalan nalika ngobrol atanapi nonton tv. Hargana murah sareng gampang di panggihan dimana waé bisa di  warung bisa aya nu dagang nguriling oge  bisa di panggihan di minimarket atawa supermarket jadi alesan kunaon sukro masih jadi cemilan karesep dugi ka jaman ayeuna kalayan jajanan sanés. Salian ti jadi camilan anu di dahar langsung, sukro oge bisa jadi lauk dahar sangu nepi ka campuran mie atawa bakso

Topic: food & beverages
Unggal ngadangu adzan, pasti Deden angkat ka masjid kangge ngalasanakeun sholat fardhu lima waktu berjamaah. Bade di mana wae ge pasti Deden ngalaksanakeun sholatna berjamaah di masjid. Dina ajaran Isla, umat muslim lalaki mah wajib sholat berjamaah di masjid, tanpa terkecuali. Tah, ku kituna Deden sok tara tinggaleun sholat fardhu berjamaah. Rek hujan rek henteu angger wajib ngalaksanakeun sholat berjamaah. Kadang mun beres sholat maghrib, Deden tara langsung uih ka bumi, tapi ngawuruk heula barudak nu ngaos. Ngawurukna ti iqro dugi ka Al-Qur'an. Persiapan adzan isya nembe beres ngawurukna, tuluy sholat isya berjamaah. Beres sholat isya nembe sok uih ka bumi. 

Topic: religion
Bandung salian kasohor ku tempat wisatana, tempat nongkrong jeung tempat dahar nu ngeunah ge teu eleh. Teu jarang nu ti luar kota salian ti niis, oge berburu dahareun di Bandung. Ku sabab urang hobi nongkrong, aya sababaraha tempat nongkrong nu ku urang rekomendasikeun. Kahiji HGL Cafe (Happy Go Lucky) tempatna alus pisan, cocok jang foto-foto, menu minuman jeung dessert didieu ge kajangkau, aya menu Frappe nu hargana ngan 30 rebuan. Nu kadua, La Breeze, siga Bali pisan suasana na teh, aya kolam jeung tempat diuk tuluy di payungan, hargana masih kajangkau. Nu katilu Nara Park, tempatna lega pisan aya halaman rumput, cocok lamun mawa anak-anak bisa bari ulin, jadi siga piknik deui. Bisa foto-foto, dahar, jeung ulin di halamanna.

Topic: leisures
Kajadian anu paling umum dina sababaraha jinis laptop, khususna Asus, nyaéta salah sahiji tina 2 spiker anu dipasang sering ruksak. Teras salah sahiji cara anu tiasa dilakukeun nyaéta nganonaktipkeun tina setélan alat. Anjeun tiasa mareuman salah sahiji spiker anu bermasalah ku cara kieu: Mangga buka laptop Asus anjeun anu bermasalah
Teras anjeun-klik katuhu dina ikon spiker di katuhu handap layar monitor anjeun
A menu pop up bakal muncul
Pilih mixer volume kabuka
Klik speaker alat
Teras pilih tingkatan
Klik kasaimbangan
Punten pareumkeun spiker masalah
Aya 2 spiker anu dipaké nyaéta L (kénca/kénca) jeung R (Kanan/kanan)
Nalika réngsé, klik OK, sanggeues kitu mah laksana misalkeun emang nu bermasalah salah sahiji bagean ti speaker masih bisa dialakan ku hiji speaker nu masih bener.

Topic: technology
Kuring ngadamel jadwal unggal dinten saatos 2 video sareng 1 video pilihan tambahan unggal dintenna. Poe kahiji kuring cape pisan jeung awak nyeri, tapi isukna bisa salamet latihan salila sabulan, kuring neruskeun sabab dina dua minggu geus katempo hasilna haha, senang pisan. Awak jadi hampang jeung beuteung teu weléh buncit, sanggeus lebaran lebaran kuring eureun lantaran riweuh diajar online. Dina waktos éta kuring henteu terang sabaraha beurat kuring tapi cek anu terakhir sakitar 53 kg sareng saatos kaluar kerja beurat kuring turun ka 47 kg (leuwih hampang tibatan nalika kuring SMP. Ieu mangrupikeun prestasi anu paling ageung pikeun ngirangan beurat kuring ogé. ,biasana jogging dina sabtu minggu unggal minggu ngan bisa leungit nepi ka 50 kg.Tapi bener karasana béda,work out ngajadikeun kuring kesang beuki fit.Tah nepi ka ayeuna, work out mangrupakeun cara nu ngajadikeun kuring rutin olahraga.

Topic: sports
Anjeun tiasa ngabayangkeun kumaha aya anu hoyong ngahasilkeun poto anu saé sareng kaméra DSLR tapi kakurangan artos sabab diudag ku kabutuhan kahirupan sapopoe, salami puluhan taun. Masih henteu goréng, dina waktos éta kuring ngagaduhan rejeki pikeun mésér Nokia 3650. Urang mimitian nyandak gambar di ditu di dieu sareng "luhureun" telepon sélulér Sony Ericsson P990 anu saé (sareng mésér 2x). Sumuhun. Kuring diajar loba komposisi. Saha anu terang, hiji dinten bakal aya waktos gaduh DSLR. Ayeuna, telepon sélulér anu anjeun gaduh kedah gaduh fitur kaméra. Dina sababaraha grup Facebook, bahkan grup fotografi ponsel parantos didamel. Hasilna? Teu inferior mun kaméra DSLR. Tangtu jeung pangaweruh dasar bener fotografi. Janten, kuring nyarankeun: ngamangpaatkeun kaméra ponsel anjeun. Ieu mangrupikeun kaméra anu serbaguna anu tiasa dianggo dina ampir sadaya kaayaan tina bentang, potret ka makro. Fotografi henteu ngan kusabab dukungan alat anu canggih sareng mahal. Fotografi mangrupikeun gambaran anu leres tina kahoyong fotografer.

Topic: technology
Lamun urang cicing di caket laut,urang kedah ati-ati kana resiko anu bakal ditimbulkeun ti laut, salah sahijina abrasi. Nyieun alat kanggo mepeuskeun ombak laut bisa jadi salah sahiji cara pikeun nyegah abrasi pantai. Metode ieu ditujukeun sangkan kakuatan ombak nu datang ka basisir teh teu gede teuing sangkan teu boga potensi ngahupus dataran dina eta titik. Seueur daerah di Indonesia parantos nyieun pemeupeus ombak salaku penangkal abrasi basisir. Cara anu paling efektif pikeun ngatasi abrasi nyaeta melak bakau. Penanggulangan dumasar-konservasi ieu idealna kedah dibarengan ku pemeupeus ombak. Mangpaatkeun mangrove dina ngajaga basisir sabenerna geus dipikawanoh ku loba pihak nu patali. Tapi kasadaran pikeun ngalakukeun ieu masih sakedik.

Topic: slice of life
Di deukeut ITB aya tempat ngopi anu rame tapi tempatna rada nyumput, ngaranna teh Cap Dji Kopi di Jalan Dayang Sumbi gigireun Klinik Jasmine. Tempatna enakeun pisan lumayan lega, didieu suasanana tiis lantaran bersebrangan jeung Baksil. Cocok jang ngerjakeun tugas lantaran teu gandeng. Mawa kulawarga ge bisa. Tuluy diitiap meja na teh aya colokan jeung wifina oge. Jang dahareunna aya sababaraha menu, siga dimsum na nu homemade. Lumpia udangna ngeunah karasa pisan hayamna. Nu paling favorit Hakau na, eusina loba teu pelit. Didieu oge aya ceker hayam, cekerna lembut pisan. Aya makanan berat oge kawas sangu goreng anu porsina loba pisan.

Topic: leisures
Berbekal rasa panasaran kana tradisi wiwitan jeung alesan-alesan kuring ngalaksanakeun tugas salaku wartawan SID Gilangharjo, ahirna kuring mutuskeun datang. Tina katerangan anu tadina mah, ieu acara téh dilaksanakeun sacara gedé-gedéan jeung katémbong menarik lantaran dibarengan ku pintonan seni. Pintonan kasenian ngalibatkeun nonoman sarta Sanggar Laras Kabudayaan Gilangharjo. Leres. Sasampainya di lokasi, kuring nempo geus loba jalma lokal datang. Tangtosna, pamaréntahan Désa Gilangharjo sareng Lumbung Désa Mataraman, anu ngayakeun ieu acara, ngajak masarakat umum pikeun nyaksian ieu tradisi wiwitan. Sajaba ti éta, tamu ondangan jeung awak média diuk di hareup panggung, anu keur nyokot gambar terus. Teu sangka kuring telat pikeun acara. Tétéla henteu. Acarana tacan ngamimitian.

Topic: culture & heritage
Aya sababaraha mangpaat make virtual reality. Lamun di bidang pendidikan, virtual reality ieu digunakeun jang pembelajaran anu basisna inkuiri. Jadi ngantebkeun jang proses mikir sacara kritis jeung analitis kanggo neangan jeung manggihan sorangan pemecahan dina hiji masalah nu diajukeun. Lamun di bidang militer, virtual reality ieu bisa ngareplika perang sacara langsung nu realistis dina dunya maya sarta mere cara nu aman jang tentara jang diajar kumaha carana nyanghareupan musuh. Lamun di bidang kasehatan, virtual reality ieu bisa jang pelatihan medis. Mahasiswa kedokteran jeung calon dokter kudu ngapraktekkeun pangabisa maranehna jang jadi tenaga kesehatan nu berkualitas. Ku sabab eta, VR berguna pisan jang nyieun simulator operasi pelatihan.

Topic: technology
Jengkol. Tuangeun anu katelah dipikaresep pisan ku sajuta umat, tapi henteu jang abdi mah. Jengkol dijadikeun tuangeun paporit palawargi sadaya sabab enak pisan ceunah. Ah, enak ti mana wae, pipikiran abdi teh. Salian bauna nu melenghir dugi kamana-mana, rasa na nu pait oge janten alesan abdi teu resep kana ieu tuangeun. Komo deui upami tos nuang jengkol teras ka kamar mandi, beuh eta bauna meuni nista melenghir teu katulungan. Kitu oge dina baham, pami ngobrol teh sok kaangseu bau kacida. Ah pokok na mah teu tiasa pisan jadi tuangeun paporit jang abdi mah. Mun dipiwarang milih, mending keneh milih peuteuy daripada milih jengkol.

Topic: food & beverages
Kisah nabi mangrupakeun kisah dina Al-quran. Tangtuna Nabi Muhammad SAW salaku suri tauladan nu alus jang urang sarerea. Aya opat cara jang meneladani Nabi Muhammad SAW. Nu kahiji kudu loba maca sholawat Nabi. Jadi usahakeun mindeng dibaca, misal keur masak. Nu kadua ngajalankeun sunah-sunah Nabi Muhammad SAW dina kahirupan sapopoe. Pastina mimiti ti hudang sare nepikeun ka sare deui. Nu katilu kudu maca jeung ngamalkeun Al-Quran. Nu terakhir keterkaitan, nyaeta tuluy ngaitkeun jeung ngadeukeutkeun ka Nabi SAW dina sadaya kondisi. Atawa cara lain ku diajar ngeunaan pribadi jeung sifat mantenna nyaeta siddiq, amanah, fathonah, tabligh. Bisa oge diajar ngeunaan sajarah hirup dina buku Siroh Nabawiyah.

Topic: religion
Salian ide jualan barang anu sifat na fisik atawa aya kaciri jeung beunang di rampa ayeuna oge urang bisa ngasilkeun ide jualan anu teu fisik biasana dina bentuk jasa. Freelance atawa jelema anu nedunan nana ngarana freelancer, freelance ieu teh salah sahiji pagawean anu mulai di lirik ku loba jelema. Freelance teh loba pisan rupa jinis na, tapi urang nyokot contoh freelance nyaeta urang ngajual jasa. Liwat ti internet urang bisa muka ngajual jasa edit foto misaalkeun atawa jasa ngalola akun sosial media batur, di jaman kieu update di bunya maya teh geus siga kabutuhan primer jeung teu kabeh batur bisa ngagunakeun na. Matakna urang anu ngarti bisa ngajual jasa urang ieu, ide jualan ieu teh  jualan anu babari jeung teu make modal, ngan ngabutuhkeun kreatifitas.

Topic: business
Mun ka mana-mana teh abdi mah sok make bus Primajasa. Mun bade uih ka lembur atawa bade aya perlu ka luar kota teh bus ieu jadi pilihan transportasi utama. Salian tarifna nu murah, jadwal bus nu loba ge jadi salah sahiji faktor kunaon bus ieu jadi pilihan utama. Ayeuna abdi bade uih ka lembur ngahaja megat Primajasa di hareupeun kostan we da kaliwatan. Biasana abdi sok ngongkos ngan salawe rebu. Naek bus na ge ngan sajam satengah, tara lila kecuali mun keur macet di jalan na mah. Malahan mah abdi nepi ka geus apal jadwal kaberangkatan busna. Leuwih murah jeung leuwih tereh dina perjalanan nana.

Topic: slice of life
Lagu daerah atawa musik daerah mangrupakeun lagu atawa musik nu asalna ti daerah tertentu. Di tiap wilayah pastina mibogaan ciri khas lagu daerah sewang-sewangan. Ciri khas lagu daerah ieu jadi bentuk tanda ayana bedana antawis lagu daerah jeung lagu jenis sejenna. Ciri khas lagu daerah mibogaan sifat informal, hal ieu lantaran lolobana tina lagu daerah boga fungsi teu serius teuing atawa normal sanajan emang aya sababaraha lagu daerah nu digunakeun jang kagiatan ibadah ku hiji suku. Nu paling jelas mah lirik lagu bahasa daerah pasti ngagunakeun bahasa daerah. Tapi lagu daerah biasana oge ngahadirkeun melodi atawa alunan musik nu saluyu jeung karakter daerahna.

Topic: culture & heritage
Skipping mangrupakeun salah sahiji olahraga nu dipikaresep pisan keur leutik mah. Mun aya praktek olahraga skipping teh sok langsung pangsigetna jeung pang sumangetna. Biasana mun teu gaduh skipping na mah sok ngangge karet gelang nu diuntun panjang. Skipping teh sok bari diadukeun, pagancang-gancang jeung palila-lila maenkeunna. Malahan mun geus jago mah, kenca katuhu skipping na teh dicepengan ku batur, jadi urang mah tinggal luluncatan hungkul nyasuaikeun jeung irama ayunan tali skippingna. Mun geus jago, biasana direka-reka ku bentuk ayunan tali nu leuwih kompleks. Kadang mah nepi ka dua ayunan tali dina sakali luncat teh. Komo mun geus bisaan mah satali teh sok duaan nu luncatna.

Topic: sports
Ngalakukeun terapi urut pikeun ngaleungitkeun setrés bakal langkung efektif nalika nyeuseup aromaterapi. Ku kituna, aromaterapi mangrupikeun média anu langkung kuat pikeun ngaleungitkeun setrés. Panaliti ogé ngabuktikeun yén aromaterapi tiasa ngabantosan otak pikeun ngirangan produksi hormon kortisol, alias hormon 'stress'. Urang tiasa nyobian jinis aromaterapi naon waé, sapertos seungit kembang lavender, daun mint, sareng sajabana. Seungit kembang Lavender populer pisan salaku aroma panawar stress sabab tiasa ngaleungitkeun saraf anu tegang, ngatasi perasaan depresi, bingung, hariwang, kacapean sareng anu sanésna. Jadi cocog pisan dilakukeun lamun urang ngalaman kacapean sanggeus sapoé kagiatan. Sajaba ti éta, ngahirup aroma lavender bisa ngubaran nyeuri sirah, migren, insomnia, hipertensi jeung sajabana. Urang tiasa dianggo salaku minyak urut, diffuser atanapi diterapkeun kana bantal bobo urang.

Topic: slice of life
Isuk-isuk keneh tatangga kuring geus ribut. Moal salah deui, pasti si Mpus, ucing kameumeut anak kuring nu bungsu miceun kotoran di tepas anjeuna. Pasalna anjeuna nuju kuriak, ngadamel kamar mandi di satukangeun bumina. Jadi aya gundukan keusik payuneun bumina. Atuh puguh si Mpus teh asa disadiaan keur miceun kotoran. Kuring buru-buru nitah si bungsu supaya sasadu ka tatangga sapalih, bari sakalian meresihan kotoran nu aya dina luhur gundukan keusik payuneun bumina. Untung si bungsu teu hese dititah, manehna gura-giru ka luar bari mawa serok jeung keresek keur ngawadahan kotoran ucing. Teu sakara-kara, ari tos diberesihan mah terasna bari sasadu ku kalakuan si Mpus, tatangga kuring teh jempe. Kieu resikona ari ngukut ingon-ingon teh, karunya tatangga sok kagian wae bau na da si Mpus teh sok rada bangor. Padahal di jero imah geus disadiakeun pikeun miceun kotoran, angger we mun liar ka luar teh sok matak jadi masalah jeung tatangga. 

Topic: slice of life
Laptop jaman baheula mah jadi barang anu mewah keneh, anu ngabogaan laptop biasana jelema anu beunghar hungkul. Tapi beda jeung ayeuna laptop rasana ges muali aya dimana mana unggal imah pasti ngabogaan lapotop nya kumaha wae fungsina. Fungsi laptop teh loba nya utama na mah keur ngrjakeun tugas lamun sakola atawa keur digawe tapi  loba oge fungsi lainna nyaeta bisa keur hiburan, bisa maen games, bisa nongton film streming nepi ka bisa muterkeun kaset CD.  Urang mimiti boga laptop keur kelas 3 SMP dimana urang can pernah nyekel jeung teu bisa pisan  jaman baheula. Laptop bareto leuwih di pake keur ngerjakeun tugas sakolah boh laporan atawa presentasi. 

Topic: technology
Delman nyaéta alat transportasi anu bentukna siga gerbong anu roda dua ditarik ku kuda. Kuda mangrupa salah sahiji sato anu sok jadi babaturan jeung manusa pikeun ngamangpaatkeun kakuatanana.Mangpaat kuda jeung delman, hususna di Jawa, jaman baheula mangrupa alat transportasi sabab bisa dipaké pikeun ngarambat jarak jauh sabab kuda boga stamina jeung kuat fisik. Delman kungsi dipaké salaku angkutan antarkota, utamana saméméh karéta jeung kandaraan motor beroperasi. Marengan robahna jaman, delman dipaké ngan pikeun jarak pondok atawa di padesaan. Hal ieu sabab aya aturan anu ketat  ngeunaan operasi gerbong kuda, khususna di kota kusabab ayana angkutan umum bermotor. Tapi lamun di tempat wisata delman masih keneh bisa di panggihan. 

Topic: leisures
Lato-lato teh paulinan budak nu ayeuna keur rame dimana-mana. Sanajan berkembangna jaman, paulinan tradisional ieu peminat na seueur keneh. Liwat paulinan ieu, barudak tiasa ngeusi waktos lowong ku kagiatan nu aya manfaatna sanes maen gim wae di samrtphone. Paulinan ieu tiasa ngalatih motorik sareng koordinasi budak. Salian eta ulin lato-lato teh tiasa nambihan aktivitas sosial budak kusabab barudak bakal ngarumpul nunjukeun kabisana. Ieu paulinan ge teu awis cekap lima rebu rupiah tiasa kabeli lato-latona janten kabeh budak tiasa maen ieu paulinan. Ari kitu mah arurang salaku kolot teu kudu rariweh kagandengan ieu paulinan kusabab teu unggal taun oge ieu paulinan rame diulinkeun ku barudak. 

Topic: leisures
Salah sahiji kadaharan karesep abdi, komo pas hujan nyaeta baso. Baso cocok diemam pas keur hujan atawa pas nuju kirang sehat lantaran aya rasa gurih ti kaldu sapi na. Abdi resep baso lantaran resep emam daging tapi teu resep lamun dagingna liat, matakna baso jadi pilihan. Hini porsi baso oge biasana tos aya sayuran jeung emih, lengkap pokona aya protein, serat, jeung karbohidratna. Baso karesep abdi nyaeta baso cincang. Biasana lamun mesen baso abdi tara make saos kecap lantaran hoyong ngasaan kaldu sapi na, lamun dicampur jeung saos atanapi kecap biasana rasa kuahna janten rasa saos weh. Abdi biasana mesen baso kuahna dibening make sambel hungkul lantaran sambel mah teu ngarusak cita rasa baso.

Topic: food & beverages
Tilu tips supaya bisa ngaantisipasi karugian dina usaha kuliner. Nu kahiji nyaeta siapkeun modal usaha nu sasuai jeung perencanaan. Mun rek muka usaha teh kudu boga modal awal tilu kali lipat supaya bisa ngacover sagala kamungkinan nu terjadi. Nu kadua nyaeta kudu pinter maca peluang. Mun rek muka usaha teh kudu bisa nganalisis kabutuhan pasar, jeung kasempatan peluang nu memadai supaya bisa ngantisipasi karugian di kemudian hari. Nu katilu nyaeta hindari partner usaha nu teu amanah. Supaya bisa sukses dina bidang usaha, kudu meunang partner anu amanah supaya bisa ngantisipasi sagala rupa kacurangan nu ngarugikeun kana usaha urang. Tong hilap oge kudu ngajaga perkembangan usaha, ulah nepi ka teu kakontrol.

Topic: business